CELEX: 32009D0752
Language: el
Date: 2009-10-12 00:00:00
Title: 2009/752/ΕΚ: Απόφαση της Επιτροπής, της 12ης Οκτωβρίου 2009 , για την έγκριση της διάθεσης στην αγορά εκχυλίσματος λιπιδίων από το κριλ της Ανταρκτικής Euphausia superba ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2009) 7647]

13.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 268/33
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 12ης Οκτωβρίου 2009
   για την έγκριση της διάθεσης στην αγορά εκχυλίσματος λιπιδίων από το κριλ της Ανταρκτικής Euphausia superba ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2009) 7647]
   (Το κείμενο στην αγγλική γλώσσα είναι το μόνο αυθεντικό)
   (2009/752/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Στις 29 Σεπτεμβρίου 2006 η εταιρία Neptune Technologies & Bioressources Inc. υπέβαλε αίτημα στις αρμόδιες αρχές της Φινλανδίας για να διαθέσει στην αγορά εκχύλισμα λιπιδίων από το κριλ της Ανταρκτικής Euphausia superba ως νέο συστατικό τροφίμων.
            
         
               (2)
            
            
               Στις 29 Ιανουαρίου 2007 ο αρμόδιος οργανισμός αξιολόγησης τροφίμων της Φινλανδίας εξέδωσε την αρχική του έκθεση αξιολόγησης. Η εν λόγω έκθεση κατέληξε στο συμπέρασμα ότι η χρήση του εκχυλίσματος λιπιδίων από το κριλ της Ανταρκτικής Euphausia superba ως συστατικού τροφίμων ήταν αποδεκτή.
            
         
               (3)
            
            
               Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 19 Φεβρουαρίου 2007.
            
         
               (4)
            
            
               Εντός της περιόδου των 60 ημερών που ορίζεται στο άρθρο 6 παράγραφος 4 του κανονισμού (ΕΚ) αριθ. 258/97, διατυπώθηκαν αιτιολογημένες αντιρρήσεις για την εμπορία του προϊόντος σύμφωνα με τη διάταξη αυτή.
            
         
               (5)
            
            
               Κατά συνέπεια, ζητήθηκε η γνώμη της Ευρωπαϊκής Αρχής για την Ασφάλεια των Τροφίμων (ΕFSA) στις 31 Ιανουαρίου 2008.
            
         
               (6)
            
            
               Στην επιστημονική γνώμη της ομάδας για τα διαιτητικά προϊόντα, τη διατροφή και τις αλλεργίες, κατόπιν αιτήματος της Ευρωπαϊκής Επιτροπής για την ασφάλεια του «εκχυλίσματος λιπιδίων από Euphausia superba» ως συστατικού τροφίμων, η ομάδα κατέληξε στο συμπέρασμα ότι το εκχύλισμα λιπιδίων από το κριλ της Ανταρκτικής Euphausia superba ήταν ασφαλές βάσει των προτεινόμενων συνθηκών χρήσης.
            
         
               (7)
            
            
               Βάσει της αρχικής έκθεσης αξιολόγησης, διαπιστώνεται ότι το εκχύλισμα λιπιδίων από το κριλ της Ανταρκτικής Euphausia superba συμμορφώνεται με τα κριτήρια που ορίζονται στο άρθρο 3 παράγραφος 1 του κανονισμού.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το εκχύλισμα από το κριλ της Ανταρκτικής Euphausia superba, όπως ορίζεται στο παράρτημα Ι, μπορεί να διατεθεί στην κοινοτική αγορά ως νέο συστατικό τροφίμων για τις χρήσεις και στα μέγιστα επίπεδα που αναφέρονται στο παράρτημα ΙΙ.
   Άρθρο 2
   Η ονομασία «εκχύλισμα λιπιδίων από το καρκινοειδές κριλ της Ανταρκτικής Euphausia superba» αναγράφεται στην επισήμανση του προϊόντος ως έχει ή στον κατάλογο των συστατικών των τροφίμων στα οποία περιέχεται.
   Άρθρο 3
   Η παρούσα απόφαση απευθύνεται στην εταιρία Neptune Technologies & Bioressources Inc., 225 Promenade du Centropolis, Bureau 200, Laval, Quebec, H7T 0B3, Canada.
   
      Βρυξέλλες, 12 Οκτωβρίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1.
   
      ΠΑΡΑΡΤΗΜΑ Ι
      
         ΠΡΟΔΙΑΓΡΑΦΕΣ ΤΟΥ ΕΚΧΥΛΙΣΜΑΤΟΣ ΛΙΠΙΔΙΩΝ ΑΠΟ ΤΟ ΚΡΙΛ ΤΗΣ ΑΝΤΑΡΚΤΙΚΗΣ EUPHAUSIA SUPERBA
         
      
      
         Περιγραφή
      
      Για την παραγωγή εκχυλίσματος λιπιδίων από το κριλ της Ανταρκτικής Euphausia superba, κονιορτοποιείται κατεψυγμένο κριλ της Ανταρκτικής και υπόκειται σε εκχύλιση με ακετόνη. Οι πρωτεΐνες και το υλικό κριλ αφαιρούνται από το εκχύλισμα λιπιδίων με διήθηση. Η ακετόνη και το υπόλοιπο νερό αφαιρούνται μέσω εξάτμισης.
      
                  Δοκιμή
               
               
                  Προδιαγραφές
               
            
                  Αριθμός σαπωνοποιήσεως
               
               
                  Έως 185 mg KOH/g
               
            
                  Αριθμός υπεροξειδίων (PV)
               
               
                  Έως 0,2 meq O2/kg ελαίου
               
            
                  Υγρασία και πτητικά συστατικά
               
               
                  Έως 0,9 %
               
            
                  Φωσφολιπίδια
               
               
                  Έως 50 %
               
            
                  Trans-λιπαρά οξέα
               
               
                  Έως 1 %
               
            
                  EPA (εικοσι-πεντανικό οξύ)
               
               
                  Όχι λιγότερο από 15 %
               
            
                  DHA (εικοσιδυαεξανικό οξύ)
               
               
                  Όχι λιγότερο από 7 %
               
            
   
      ΠΑΡΑΡΤΗΜΑ ΙΙ
      
         ΧΡΗΣΕΙΣ ΤΟΥ ΕΚΧΥΛΙΣΜΑΤΟΣ ΛΙΠΙΔΙΩΝ ΑΠΟ ΤΟ ΚΡΙΛ ΤΗΣ ΑΝΤΑΡΚΤΙΚΗΣ EUPHAUSIA SUPERBA
         
      
      
                  Ομάδα χρήσης
               
               
                  Μέγιστη περιεκτικότητα συνδυασμένου DHA και EPA
               
            
                  Γαλακτοκομικά προϊόντα εκτός από τα ποτά με βάση το γάλα
               
               
                  200 mg/100 g ή για τυροκομικά προϊόντα 600 mg/100 g
               
            
                  Υποκατάστατα γαλακτοκομικών εκτός από τα ποτά
               
               
                  200 mg/100 g ή για τα υποκατάστατα των τυροκομικών 600 mg/100 g
               
            
                  Λιπαρές ουσίες για επάλειψη και σάλτσες για σαλάτες
               
               
                  600 mg/100 g
               
            
                  Δημητριακά πρωινού
               
               
                  500 mg/100 g
               
            
                  Συμπληρώματα διατροφής
               
               
                  200 mg/ημερήσια δόση καθ’ υπόδειξη του παρασκευαστή
               
            
                  Διαιτητικά προϊόντα για ειδικούς ιατρικούς σκοπούς
               
               
                  Σύμφωνα με τις ειδικές διατροφικές απαιτήσεις των ατόμων για τα οποία προορίζονται τα προϊόντα.
               
            
                  Τρόφιμα που προορίζονται για χρήση σε δίαιτα μειωμένων θερμίδων για απώλεια βάρους
               
               
                  200 mg/αντικατάσταση γεύματος